[ca] L'escena actual de la costa del Baix Maresme presenta una complexitat entre, per una banda, el paper estructural i dinamitzador de la infraestructura, i per l'altra, el seu paper com a interrupció del territori entre els municipis i el seu contacte amb el mar. La zona marítima, espai de gran valor paisatgístic, es troba deslligada del seu front urbà pel pas de la carretera Nacional i per la presència de les vies del tren. El delicat equilibri entre la funcionalitat d'aquests elements i la importància de recuperar el front coster es converteix en un tema central del territori. El futur trasllat del tren en un recorregut per l'interior de la comarca, que es recull com una de les propostes d'intervenció del planejament a gran escala al Pla Territorial Metropolità de Barcelona, es presenta com una oportunitat per a comprendre i redefinir la funció d'aquests elements de mobilitat i el seu paper en el desenvolupament del territori, però també per intentar entendre la relació d'identitat que s'ha format entre els dos fronts existents que han generat: l'urbà i el marítim. L'anàlisi de les situacions urbanes actuals serà un recurs clau per entendre les connotacions paisatgístiques, identitàries, de desenvolupament, etc. que suposa la presencia del tren i de com la seva implementació seguint la línia de costa han generat unes dinàmiques que fomenten una distancia urbana de la zona costera dels municipis. Aquest Treball Final de Màster, més que generar un projecte futur per la línia de costa, pretén identificar, dins d'un marc possible, els trets més significatius de la situació del tren per la línia de costa de la comarca. S'enfocarà la complexitat del territori en cerca d'unes guies per a la futura forma urbana del territori i per entendre com aquesta permet generar vincles, generant una visió més humana i emocional del coneixement urbanístic.

[en] The current scene of the Baix Maresme coast presents a complexity between, on the one hand, the structural and energizing role of the infrastructure, and on the other, its role as an interruption of the territory between the municipalities and their contact with the sea. The seaside, a space of great landscape value, is detached from its urban front by the passage of the National highway and by the presence of the tracks of the train. The delicate balance between the functionality of these elements and the importance of recovering the coastal front becomes a central theme of the territory. The future transfer of the train on a path through the interior of the region, which is collected as one of proposals for large-scale planning intervention in the Metropolitan Territorial Plan of Barcelona, is presented as an opportunity to understand and redefine the function of these elements of mobility and their role in the development of the territory, but also to try to understand the identity relationship that has been formed between the two fronts existing: the urban and the maritime. The analysis of current urban situations will be a key resource for understanding the connotations landscape, identity, development, etc. which involves the presence of the train and of how its implementation following the coastline has generated some dynamics that they encourage an urban distance from the coastal area of the municipalities. This Master's Final Paper, rather than generating a future project along the coastline, aims to identify, within one possible framework, the most significant features of the train situation along the coastline of the county. The complexity of the territory will be focused on looking for guides for the future urban of the territory and to understand how this allows to generate links, generating a vision more human and emotional of urban knowledge.